section_heading: Reprezentativna karijera
paragraph_text: Za reprezentaciju je debitirao 14. studenoga 2009. godine u prijateljskoj utakmici s Lihtenštajnom.<ref> Još je nastupio u prijateljskim utakmicama s Austrijom i Estonijom.<ref><ref>Estonija - Hrvatska 0:0 U sva tri susreta nije trebao ići po loptu u mrežu. Nakon oproštaja Stipe Pletikose od reprezentacije, postao je prvi vratar. Hrvatski nogometni izbornik objavio je u svibnju 2016. godine popis za nastup na Europskom prvenstvu u Francuskoj, na kojem se nalazio i Subašić.<ref>  Na Svjetskom prvenstvu u Rusiji 2018. godine odličnim obranama doprinosi povijesnoj pobjedi hrvatske reprezentacije protiv Argentine koja je završila rezultatom 0:3 u korist hrvatske reprezentacije. Odigrao je sjajnu utakmicu u osmini završnice Svjetskog prvenstva u Rusiji 2018. godine. U osmini završnice igrali su Hrvatska i Danska, završilo je 1:1 te su se izvodili jedanaesterci, Subašić je obranio tri jedanaesterca i tako Hrvatskoj donio četvrtzavršnicu.